Þjónustufulltrúi í fyrirtæki veitir viðskiptavinum þess margvíslega þjónustu og ber ábyrgð á því að erindi komist í réttan farveg . Í starfinu felst að svara viðskiptavinum á staðnum , í síma eða rafrænum miðlum , móttaka erindi þeirra , miðla áfram og skrá niður . Þjónustufulltrúi sinnir einnig ráðgjöf og / eða upplýsingagjöf til viðskiptavina og eftir atvikum sölu á þjónustu , reikningagerð og uppgjöri . móttaka viðskiptavina símsvörun og samskipti ráðgjöf , upplýsingagjöf og aðstoð fundaumsjón skjala - og gagnaumsýsla birgðahald og innkaup á skrifstofuáhöldum Þjónustufulltrúi vinnur undir leiðsögn yfirmanns og eftir fyrir fram ákveðnum verkferlum og reglum . Hvernig verð ég ? Ekki er gerð formleg krafa um menntun til starfs þjónustufulltrúa en ýmis konar starfstengt nám eða námskeið kunna að vera í boði . Hæfnikröfur Þjónustufulltrúi þarf að hafa góða almenna þekkingu á innviðum viðkomandi fyrirtækisins , vörum þess og þjónustu ásamt því að fylgja lögum og reglum varðandi meðferð trúnaðarupplýsinga .